Τζετ σετ

Ο όρος τζετ σετ (αγγλικά:Jet-set) αποδίδεται στον Ιγκόρ Κασίνι, έναν δημοσιογράφο της New York Journal American , πρώην σύζυγο της ηθοποιού Νάντια Κασίνι, ο οποίος με αυτόν το όρο ηθέλε να περιγράψει μια διεθνή κοινωνική ομάδα που αποτελείται από άτομα που ανήκουν σε πλούσιες κοινωνικές τάξεις, οι οποίες οργάνωναν και συμμετείχαν σε διάφορα είδη κοινωνικών δραστηριοτήτων σε όλο τον κόσμο την δεκαετία του 1950 (όπως κοινωνικές σχέσεις, επαγγελματικές συναντήσεις, ή αλλά παρόμοια ), ακόμη και σε μέρη που είναι δύσκολο να προσεγγιστούν από απλούς ανθρώπους. Στην Ελλάδα ο όρος συχνά αναφέρεται ως Διεθνές τζετ-σετ.

Η έκφραση, τζετ-σετ προέρχεται από τη συνήθεια της μετακίνησης από μια αριστοκρατική τοποθεσία
και από ένα εξωτικό μέρος σε άλλο, ταξιδεύοντας με αεροπλάνα τύπου τζετ.

Κοινωνικό φαινόμενο
Αρχικά, τα μέλη αυτής της ελίτ ήταν άνθρωποι που τους άρεσε η επίδειξη του πλούτου τους ή της υψηλόβαθμης κοινωνικής τους θέσης, κάνοντας οι ίδιοι επισκέψεις σε πολύ δημοφιλή και αποκλειστική μέρη, όπως ακριβά εστιατόρια και νυχτερινά κέντρα, όπου οι παπαράτσι, ένα φαινόμενο που γεννήθηκε ακριβώς με το τζετ σετ, θα μπορούσαν να τους φωτογραφήσουν. Αυτή είναι η πρώτη γενιά που θα μπορούσε να περάσει ένα σαββατοκύριακο στο Παρίσι, ή να πάει στη Ρώμη μόνο για να παρακολουθήσει ένα πάρτι, ακολουθώντας έναν τρόπο ζωής που ο Φεντερίκο Φελίνι παρουσίασε στην ταινία La dolce vita (1960).

Ο οικονομικός και κοινωνικός μετασχηματισμός στις ανεπτυγμένες χώρες έχει χάσει την έννοια του κύρους σε μια κοινωνία στην οποία τα μέσα που κατέστησαν δυνατή αυτήν τη διεθνή κοινωνικότητα (αεροπορικά ταξίδια, διεθνή τηλεφωνία, ξενοδοχεία κ.λπ.), κάποτε πολύ ακριβά, έγιναν προσιτά σε πολλούς ανθρώπους και όχι πλέον το προνόμιο των πλούσιων τάξεων, χάνοντας έτσι την αύρα της κοινωνικής αποκλειστικότητας που συσχετίστηκε κάποτε με αυτές. Ωστόσο, συνεχίζει να χρησιμοποιείται για τον προσδιορισμό του περιβάλλοντος διάσημων προσωπικοτήτων, όπως για παραδείγμα μουσικών, ηθοποιών, κοσμικών, μεγαλοεπιχειρηματιών με μεγάλα εισοδήματα ή περιουσιακά στοιχεία που τον ελεύθερο χρόνο τους τον διαθέτουν για να κάνουν μεγάλα ταξίδια αναψυχής.

Στο τζετ σετ συγκαταλέγονται πολλοί άνθρωποι, αλλά όχι πάντα οι πιο διάσημοι. Για παράδειγμα, υπάρχουν ηθοποιοί, μουσικοί, αλλά και βασιλικές οικογένειες (όπως εκείνες του Μονακό, της Αγγλίας ή της Σαουδικής Αραβίας ) καθώς και οικογένειες δισεκατομμυριούχων όπως οι Αμερικανοί Τραμπς και Χίλτονς, οι Ιταλοί Ανιέλλι, οι Ρότσιλντ, οι Ροκφέλερ κτλ. Ανάμεσα στο διεθνές τζετ σετ υπήρξαν και αρκετοί Έλληνες κατά το παρελθόν, όπως ο Αριστοτέλης Ωνάσης, ο Σταύρος Νιάρχος, η οικογένεια Γουλανδρή, η οικογένεια Λάτση κτλ. 
 Προορισμοί 
Από τους πρώτους προορισμούς του διεθνές τζετ σετ κατά την δεκαετία του 1950 και 1960 
ήταν η Γαλλική Ριβιέρα (Μόντε Κάρλο, Κάννες, Σαν Τροπέ), το Ακαπούλκο (Μεξικό), η Μύκονος (Ελλάδα), το Σεν Μόριτς (Ελβετία), η Ίμπιζα και η Μαρμπέγια (Ισπανία), το Κάπρι (Ιταλία) και το Μαρακές (Μαρόκο).

Τα κέντρα έλξης και συγκέντρωσης του τζετ σετ αποτελούνται κυρίως από σημαντικές πόλεις ή αποκλειστικούς τουριστικούς προορισμούς. Οι τόποι αυτοί επιλέγονται συνήθως από διάφορες σημαντικές προσωπικότητες που προτιμούν εξωτικούς προορισμούς ή αποκλειστικούς θαλάσσιους προορισμούς ή χιονοδρομικά κέντρα.

 Καλοκαίρι 

 Χειμώνας 

 Μεγάλες Μητροπόλεις 

 Παραπομπές 

Κατηγορία:Κοινωνικές τάξεις
Κατηγορία:Ιστορία της αεροπορίας
Κατηγορία:20ός αιώνας